袁文傑無預警做老竇 變身慈父抱女去睇波
2024年04月22日 20:01
東網電視
更多新聞短片
藝人袁文傑近年喺TVB處境劇《愛.回家之開心速遞》中飾演嘅「潮偉」一角備受好評,事業更係再創高峰外,愛情方面更係同樣豐收,2020年抱得美人歸後,更不時喺社交網晒恩愛,認真羨煞旁人。而日前,袁文傑無預警喺社交網晒出抱混血BB女嘅相,笑到四萬咁口嘅佢更直言:「我真係好幸福!」
而從佢分享嘅相中可見,身處大埔運動場觀眾席嘅佢,睇波之餘仲學做爸爸湊女,B女更似乎太舒服喺袁文傑嘅懷抱中瞓着,雷打不動嘅甜睡樣認真冧暈唔少粉絲。而袁文傑則係面紅紅兼笑瞇瞇,似乎相當享受做「爸爸」湊女,慈父模樣引嚟唔少網友留言激讚:「好有慈父Feel呀!」、「開心到紅都面晒!」、「文傑湊BB真係好掂呀!睇吓妹妹睡得幾甜!」、「嘩…袁生勁過潮生,連鬼妹仔都冧喎!」